Diari Oficial de la Generalitat Valenciana


Sumari del DOGV 1414, del 02-11-1990 (1990/819233)

RESOLUCIÓ del Secretari General de la Conselleria de Cultura, Educació i Ciència, per la qual és classificada la Fundació José Llopis Díez com a cultural privada de promoció i se n'ordena la inscripció en el Registre de Fundacions Culturals Privades.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1414

Data del DOGV
:   02-11-1990

Secció del DOGV
:   ALTRES DISPOSICIONS

Número del document
:   1990/819233


Data del document
:   05-10-1990

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO del Secretari General de la Conselleria de Cultura, Educació i Ciència, per la qual és classificada la Fundació José LLopis Díez com a cultural privada de promoció i se n'ordena la inscripció en el Registre de Fundacions Culturals Privades.  
Vist l'expedient de classificació i inscripció de la Fundació José Llopis Diez, promogut pel Sr. Juan Figuerez Fernández com a membre del patronat i en representació d'aquesta entitat.  
Vist que en virtut d'escriptura pública núm. 1.636 de 30 d'octubre de 1985, atorgada davant el notari d'Alacant Sr. Antonio Ripoll Jaén, els atorgants, Sr. Juan Figuerez Fernández, Sr. José Llopis Díez, Sr. Vicente Mójica Benito, Sr. Miguel Pérez Mateo Martínez i Sr. Juan Pamblanco Ayela, instituïren una fundació cultural privada anomenada José Llopis Diez, de la qual són fundadors els mateixos atorgants abans esmentats i que en té el domicili a Alacant, carrer de San Fernando núm. 10, 1r dreta.  
Vist que l'escriptura esmentada fou rectificada per altra de data 3 d'agost de 1990 i núm. 2.884 atorgada davant el notari d'Alacant Sr. Ramón Alarcón Cànovas, per la qual foren modificats els articles 8 i 24 dels estatuts per tal d'adaptarlos a les exigències de la legislació vigent.  
Vist que de la carta fundacional prèvia i de l'article 5 dels estatuts es desprèn que constitueix la finalitat de la fundació la promoció dels estudis d'infermeria.  
Vist que l'article 15 dels estatuts estableix com a capital fundacional inicial la quantitat de 5.000.000 de pessetes i s'ha acreditat el dipòsit a nom de la fundació, mitjançant la certificació bancària corresponent.  
Vist que els membres que formen el patronat van realitzar l'acceptació corresponent de càrrecs, queda actualment integrat per:  
Sr. Juan Figuerez Fernández, president.  
Sr. Miguel Pérez Mateo Martínez, vice-president.  
Sr. José Antonio Avila Olivares, secretari.  
Sr. Juan Pamblanco Ayela, tresorer.  
Sr. Jose Llopis Díez, vocal.  
Atès que aquesta Conselleria és competent per a resoldre aquest expedient, en virtut de les atribucions que té assignades pel Decret 171/83 de 29 de desembre de la Presidència de la Generalitat Valenciana, en relació amb el Reial Decret 3.066/83 de 13 d'octubre i d'acord amb l'apartat 23 de l'article 31 de l'Estatut d?autonomia de la Comunitat Valenciana, tenint en compte les finalitats que es proposa acomplir la fundació de referència.  
Atès que la fundació reuneix les condicions i els requisits exigits pel Decret 2930/72 de 21 de juliol, ja que es tracta d'un patrimoni autònom destinat a la realització i la promoció d'activitats culturals, administrat sense finalitat lucrativa, pel l'òrgan a qui en correspon el govern i d'acord amb les prescripcions establertes en els estatuts.  
Atès que els estatuts de la fundació dividits en 4 capítols, 36 articles i una disposició addicional, s'ajusten a la voluntat dels fundadors, sense que s'hi aprecie cap contravenció jurídica.  
Atès que de l'escriptura fundacional, dels estatuts de la fundació i de la documentació que hi ha en l'expedient es desprèn que és subsumible en el número 4 de l'article 2 del Decreto 2.930/72 de 21 de juliol, en procedeix per tant la classificació com a fundació cultural privada de promoció.  
Vists els preceptes legals citats i els altres que resulten d'aplicació i en ús de les facultats delegades per l?Ordre de la Conselleria de Cultura, Educació i Ciència de 7 d'octubre de 1987.  
RESOLC:  
1. Classificar la Fundació José Llopis Díez com a fundació cultural privada de promoció.  
2. Ordenar-ne la inscripció en el registre de fundacions i associacions docents i culturals privades i entitats anàlogues.  
3. Aprovar els estatuts de la fundació.  
València, 5 d'octubre de 1990. - El Secretari General: Antonio Godoy Garcia.